**A Veszprémi Érseki Hittudományi Főiskola szociális szakjaira felvettek számának alakulása**

– 2020. szeptember –

1. **A felvettek számának alakulása VHF szociális munka szakokon 2013-20.**

A 2013-20 közötti időszakban a ciklus kezdeti éveinek kedvezőtlen tendenciái megfordultak, ami elsősorban az új szakok indításának köszönhető, bár a szociális munka alapszakra felvettek száma is nőtt a 2016. és 2018. évben a korábbiakhoz viszonyítva.

Az újonnan indított szakirányú továbbképzések keretében 2017-20 között évente 14-26 fő nyert felvételt. A 2019. évben a felvettek száma más évfolyamokhoz képest azért alacsonyabb, mert az Oktatási Hivatal által szervezett Óvodai-, iskolai segítő képzésre készülve nem indítottunk önköltséges Iskolai szociális munka szakirányú továbbképzést. A tavaszi félévre tervezett Óvodai-, iskolai segítő képzés viszont a pandémia miatt nem indulhatott el.

**VHF Szociális munka szak felvettek száma 2013-20. /fő/**

*Forrás: saját szerkesztés* [*www.felvi.hu*](http://www.felvi.hu) *adatai alapján*

|  |  |  |  |  |
| --- | --- | --- | --- | --- |
| **Év** | **Szociális munka BA** | **Iskolai szociális munka szakirányú képzés** | **Alkalmazott szociális gerontológia szakirányú képzés** | **Mindössszesen****/fő/** |
| Nappali  | Levelező | Összesen |
| 2013 | 8 | 5 | 13 | - | - | 13 |
| 2014 | 7 | 0 | 7 | - | - | 7 |
| 2015 | 5 | 3 | 8 | - | - | 8 |
| 2016 | 3 | 15 | 18 | - | - | 18 |
| 2017 | 3 | 9 | 12 | 7 | 11 | 30 |
| 2018 | 2 | 16 | 18 | 10 | 16 | 44 |
| 2019 | 2 | 9 | 11 | - | 14 | 25 |
| 2020 | 3 | 8 | 11 | 11 | 12 | 34 |

2020-ban mindhárom szakunk ismét megfelelő létszámmal indul, összesen 34 hallgató kezdi meg az idei évben a főiskolai tanulmányait szociális szakokon. Feltételezve, hogy a korábbi években felvett hallgatók tanulmányaikat idén is folytatják, szociális munka szakon a 4 évfolyamon összesen 52 hallgatónk van az őszi félévben. Ehhez hozzáadva a kétféléves szakirányú továbbképzésekre felvett hallgatók létszámát, a szociális szakokon tanuló teljes hallgatói létszám 2020. őszi félévében 75 fő. Ezt a számot becslésem szerint 10 fővel csökkenthetjük azon hallgatók számának figyelembe vételével, akik lemorzsolódtak, vagy szakmai gyakorlatukat korábban teljesítve már megszerezték a diplomájukat.

Veszprém, 2020. 09. 03.

dr. Leveleki Magdolna

szakvezető, főiskolai tanár